Sant Agustí

**Sant Agustí** és el dotzè episodi de la Tercera Temporada de Merlí i el trenta-vuitè de la sèrie.

El Pol i la Tània decideixen finalment no fer pública la seva relació. Torna una antiga professora a l'institut i els alumnes han de decidir amb quins professors aniran de colònies.

## Sinopsi

     El Bruno ha acompanyat al seu pare a l’Institut. Pel camí el Merlí li recrimina que no li hagi dit que tornava, al que el Bruno li diu que el Nicola el portava enganyant temps, i que va agafar i va marxar sense dir res a ningú. El Merlí li diu que ara no té plaça a l’Institut, però el Bruno volia venir per veure als seus companys, i quan es troba a l’Oliver el Merlí els deixa sols per posar-se al dia. La Tània i el Pol arriben a l’Institut, ara ja si com a parella. La Tània li diu que té ganes de que tothom sàpiga que són parella i el Pol li diu que ell també té ganes d’explicar-ho.

 El Pol li pregunta a la Tània si ja havia estat amb algú abans que ell, al que la Tània confirma. Però quan el Pol insisteix preguntant qui és, la Tània li diu que no el coneix. Els dos es troben de cop al Bruno, que els hi explica que la seva aventura romana no va acabar bé. El Bruno nota als seus amics incòmodes davant la seva tornada i els hi pregunta si no s’alegren de veure’l, al que el Pol i la Tània intenten aparentar normalitat. La Mònica li pregunta a l’Oksana per l’Óscar, ja que sap que li va al darrere, però l’Oksana li explica que la seva prioritat és el Nil. La Mònica li recorda que també té dret a passar-s’ho bé, però l’Oksana li diu que no vol tornar a quedar amb nois sabent que deixa sol al Nil, que ja ho ha fet i no vol tornar-hi. L’Elisenda li explica al Gabi que està molt angoixada, ja que li ha explicat al seu nòvio que es va embolicar amb el Gabi i l’ha deixat. El Gabi li que ara que el seu nòvio ha anul·lat el casament, li diu que pot començar una relació amb ell, però l’Elisenda li diu que és impossible i que intentarà arreglar les coses. També li diu que es demanarà la baixa perquè té atacs d’ansietat. La Silvana li està comentant a la Mireia que no vol anar de colònies amb els alumnes, i que pensa que és contraproduent a aquestes alçades, i tenint els exàmens a tocar, sortir de colònies. Però el Merlí s’hi proposa ell mateix per anar a les colònies, ja que té molt bona relació amb els alumnes. La Silvana li diu que ella també té bona relació i li diu que potser s’hi apropa massa, que hauria de deixar distància entre alumne i professor, l’Eugeni arriba i com va dir el Merlí fa temps, li diu que ell prefereix la distància entre professor i professor. Quan marxa la Silvana, l’Eugeni diu que tenen la casa de colònies confirmada, però que ara falta saber quins professors hi aniran. La Mireia li diu que el Merlí s’hi ha presentat, i aquest demana que el Bruno pugui anar-hi també. El Bruno està explicant a tots els seus companys que ha tornat per quedar-se i que anirà de colònies amb ells. Tots s’alegren de la seva tornada però han d’anar marxant ja que tenen classe. El Bruno agafa a la Tània i la convida a casa, per poder posar-se al dia. El Merlí els hi explica als alumnes Sant Agustí mentre el Pol rep missatges del Bruno. La Tània no li treu els ulls de sobre, i quan li pregunta si s’ha estat enviant missatges amb el Bruno, aquest ho nega.

 La Tània i el Pol estan debatent si explicar-li o no al Bruno que estan sortint, ja que no sospita res. I tot i que en tenen moltes ganes, decideixen no fer-se petons a l’Institut perquè no els vegin fins que li hagi dit la Tània aquesta nit. Arriba el Bruno i passen el pati els tres junts. La Silvana s’ha trobat al Jordi a l’Institut i li pregunta pel seu projecte de direcció. Li explica que l’Eugeni no es va prendre del tot bé que no li digués res abans, però que està tot bé. El Jordi treu el tema de les colònies, i abans que la Silvana pugui dir que n’està en contra, el Jordi diu que li sembla molt bona idea i que tothom n’està encantat. És llavors que la Silvana diu que a ella li sembla molt bona idea. Els Peripatètics estan parlant de les colònies a la classe de la Silvana. Al Marc li sembla molt infantil anar a una casa de colònies, però els seus companys estan molt entusiasmats. La Berta li pregunta quins professors vindran, i la Silvana els hi pregunta qui volen que vingui. És llavors quan ells li diuen que la volen allí que els hi diu que vindrà. L’Óscar para a l’Oksana pel passadís, i li proposa fer algun pla els dos junts, però l’Oksana li diu que no pot, ja que té pediatra amb el nen. L’Óscar li diu que la pot acompanyar, però l’Oksana li diu que no cal, que ja podran quedar algun altre dia els dos i marxa amb presses. El Merlí es troba al Marc que li pregunta si vindrà a les colònies. El Merlí li diu que no ho sap, però el Marc li diu que si la Silvana pot venir ell també. El Merlí li diu que la Silvana no té cap interès en anar de colònies, però el Marc li explica que els hi ha dit que té ganes d’anar-hi.

    El Merlí ha tornat a quedar amb l’Iván per menjar xurros, quan l’Iván li pregunta si vindrà a les colònies. El Merlí li explica que si la Silvana vindrà ell es quedarà a casa. L’Iván li diu que no ha de ser gelós, però el Merlí li diu que no té ganes de coincidir amb ella, i que els està enredant, ja que ella no tenia ganes d’anar de colònies. El Bruno li està explicant a la Tània la seva història amb el Nicola, però la Tània està molt absent i li diu al Bruno que li ha d’explicar una cosa. El Bruno li diu que també li ha d’explicar una cosa, que té ganes d’embolicar-se amb el Pol. Al sentir això la Tània no li pot explicar la veritat, i en canvi només li explica el que va passar amb el Marc. Al dia següent, durant la classe del Merlí, el Pol li tira en cara a la Tània que no li expliqués res al Bruno. Al acabar la classe, la Berta li pregunta al Merlí qui vindrà a les colònies, si ell o la Silvana, però el Merlí contesta que hi ha més professors a part de ells dos. El Merlí es troba a la Silvana a la sala de professors i li tira en cara que hagi canviat d’opinió sobre les colònies, ja que està fent política. La Silvana li diu que els alumnes van ser qui li van dir que hi anés, i que podrien deixar-los escollir amb qui volen anar. El Merlí accepta, i li diu que fa les coses per interessos personals, i que el dia que per ella el més important siguin els alumnes, serà una professora collonuda. Els alumnes són al sol parlant sobre les colònies. Diuen que la Silvana és molt bona professora i que els hi cau molt bé, però que no és el Merlí. A tots els ha ajudat en algun moment i és amb qui haurien d’anar de colònies, i proposen també al Gabi. El Gabi li està dient a l’Eugeni que no és bo per ell anar a la natura i que no en té masses ganes, especialment desprès del que ha passat amb l’Elisenda, ara que s’ha agafat la baixa. La Quima es presenta a la sala de professors, explicant que serà la substituta de l’Elisenda un altre cop. El Merlí li proposa anar de colònies amb els Peripatètics, però no ho acaba de veure. L’Eugeni li presenta al Gabi, que mal intencionadament fa un comentari sobre la roba de la Quima que no es pren massa bé, però no en fa cas i marxa. El Bruno i el Pol estan jugant a basquet i el Pol li explica que tots estan dibuixant els seus noms a la paret del magatzem i el Bruno li diu que posarà el seu també. El Bruno li diu que té ganes de parlar amb ell, i el convida a sopar a casa. El Pol li explica a la Tània, i li diu que serà ell qui li expliqui la veritat, però a la Tània no li fa massa gràcia que estiguin els dos sols a casa. El Merlí arriba a classe amb la Quima, i el Gabi, i els alumnes els hi diuen als dos que vinguin a les colònies. La Silvana passa pel passadís i veu l’escena on finalment els alumnes li diuen que vingui ell de colònies, i quan el Merlí accepta, els alumnes l’abracen i ho celebren.

 L’Oksana obre la taquilla i s’hi troba un regal pel Nil. L’Óscar li explica que l’ha deixat ell allà, però l’Oksana s’enfada de que li hagi obert la taquilla. L’Óscar li diu que li pot donar ella, o sinó els pot acompanyar al parc i li dona ell mateix. L’Oksana li torna a dir que s’ha de cuidar del seu fill, però l’Óscar li diu que a ell no li molesta el seu fill i que no el posi d’excusa, però que si no vol, no insistirà més. L’Oksana s’ho repensa, i li diu que li doni ell el regal. La Silvana li explica al Merlí que està una mica molesta amb el que ha passat, però que la pròxima sortida no se l’ha perdrà per demostrar-li que si que li importen els alumnes. Desprès de moltes baralles, els dos acaben fent les paus i li diu que es portaran molt bé. L’Óscar li dona el regal al Nil, i li encanta. Li ha regalat un cotxe i l’Oksana li explica que en té molts. L’Oksana li pregunta per la seva mare, i l’Óscar li explica que va morir quan tenia 15 anys. Quan l’Óscar li pregunta si encara vol tornar a Ucraïna, l’Oksana li diu que ningú l’espera allà, ja que la seva família la té aquí. El Bruno arriba a casa amb la compra i li demana al seu pare que marxi ja que vol convidar al Pol a sopar. Al saber això, li pregunta si la Tània també vindrà, i davant de la cara d’incògnita del seu fill, el Merlí li explica que estan sortint. El Pol s’acomiada de l’Efra en el seu últim dia al supermercat. El Pol li explica que està enamorat de dues persones i que no sap què fer. Li compara dient que quan era petit, volia un gelat de maduixa i de xocolata, però el seu pare només i comprava una bola i s’ho havia d’anar tornant. L’Efra li diu que ara si vol es pot menjar un gelat de dues boles. El Bruno està fent el sopar, i rep una trucada de la seva àvia, que ha tornat a Barcelona. El Bruno però, li diu que vagi a sopar a casa de la Gina ja que té convidats a casa.

     La Calduch es presenta a casa de la Gina amb un limoncello a la ma, però el Gerard li tanca la porta als nassos ja que no la reconeix. La Gina i el Merlí la fan passar finalment i la Calduch els hi dona la sorpresa de la seva tornada mentre s’autoconvida a sopar amb ells. El Pol ja es a casa del Bruno quan algú toca al timbre. El Bruno es fa el sorprès, i fa passar a la Tània, tot i que l’havia convidat ell. Els tres es posen a sopar junts, amb el Pol ofès per no saber que la Tània venia, quan el Bruno deixa anar que la Tània es va embolicar amb el Marc. El Pol fa com si no hagués passat res, però està enfadat per descobrir-ho d’aquesta manera. L’Óscar i l’Oksana han acabat a la casa dels Rubio, asseguts a sobre d’una catifa de l’àvia de l’Óscar. L’Oksana li diu que ha sigut l’únic que s’ha interessat per la seva infància a Ucraïna, i l’Óscar s’ho pren dient que és únic. Els dos s’acosten lentament i s’acaben fent un petó. La Carmina i la Gina han acabat parlant del panorama polític, mentre el Merlí esta absent contemplant l’escena. La Carmina els hi acaba explicant que li donaran un premi honorífic, per tota la seva carrera artística. Mentrestant, el Bruno, el Pol i la Tània segueixen sopant i comentant el que faran durant l’excursió. La Tània i el Pol estan fent manetes per sota la taula, i el Bruno juga amb el Pol amb el seu peu, fins que finalment el Bruno els confessa que sap que estan sortint, però que ho accepta. Els dos amics li demanen perdó per no haver-li dit res abans, però el Bruno els hi diu que no passa res, mentre segueix jugant amb el Pol per sota la taula.

## Elenc

* Carlos Cuevas com Pol Rubio
* David Solans com Bruno Bergeron
* Carlota Olcina com Silvana
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Pol Rubio
* Bruno Bergeron
* Silvana
* Eugeni Bosch
* Carmina Calduch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Efra
* Quima
* Mireia
* Jordi Pujol
* Elisenda
* Óscar Rubio
* Gabriel Morales
1/23 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Nao Albet com Efra
* Manel Barceló com Quima
* Patricia Bargalló com Mireia
* Pep Ferrer com Jordi Pujol
* Sandra Monclús com Elisenda
* Oriol Pla com Óscar Rubio
* Assun Planas com Glòria
* Pau Vinyals com Gabriel Morales

## Continuïtat

* La Carmina torna de Madrid.
* L'Oksana i l'Óscar comencen a sortir.
* L'Elisenda es torna a agafar la baixa.
* La Quima torna al Guimerà.
* El Pol deixa el Plusfresc.
* El Merlí i la Silvana fan les paus.
* El Merlí, la Quima i el Gabi seran els professors que aniran de colònies.

## Frases

**Merlí**: (Al Bruno) La teva arribada ahir em va fer pensar dues coses; que et perseguia la màfia, o que et perseguia el Vaticà.

**Bruno**: (A l'Oliver) A mi m’agrada que em follin, no que em donin pel cul

**Oksana**: Jo només tinc una persona al cap, i té tres anys. Per mi el Nil passa per davant de tothom.

**Silvana**: Jo crec que s’ha de mantenir la distància entre professor i alumne
**Eugeni**: Jo prefereixo mantenir la distància entre professor i professor

**Bruno**: A aquest li agrada fer recerca amb els Bergeron

**Oksana**: Què m’has obert la taquilla!
**Óscar**: Però no sóc un psicòpata.

**Merlí**: No es poden tenir 60 anys i un ego com el meu

**Carmina**: (Al Gerard) Tu nen ets idiota o què?

**Carmina**: No em digueu que sobro perquè us foto el limoncello pel cap

## Curiositats

* **Aureli Agustí** és una de les figures més importants en el desenvolupament del cristianisme, considerat de fet com un dels pares de l'Església.
* Aquest capítol marca l'última aparició de Carlota Olcina (Silvana), Oriol Pla (Óscar Rubio) i Sandra Monclús (Elisenda).
* Aquest capítol marca la tornada de l'Anna M. Barbany (Carmina Calduch) a la sèrie desprès de la seva sortida a Walter Benjamin.
* Aquest és el primer capítol des de El Taoisme en el que David Solans (Bruno Bergeron) apareix als crèdits.
* L'Eugeni li diu una frase a la Silvana que el Merlí li va dir a Els Peripatètics.